তবে বরিশালবাসীর প্রান প্রিয় নেতা ক্ষনজন্মা পুরুষটি চরম অসময়ে আকস্মিক এ স্বাধ গ্রহন করে নগরবাসীকে অভিবাবকহীন করে কাদিয়ে চলে গেলেন। তার এ শুন্যতা কখনোই পূরন হবার নয়। যদিও নির্বাচিত সংসদ সদস্য শওকত হোসেন হিরনের বরিশাল সদর আসনটি শুন্য ঘোষনা করে গতকাল সোমবার উপ-নির্বাচনের তফসিল ঘোষনা করেছেন নির্বাচন কমিশন। দুপুরে যখন কমিশন কার্যালয়ে এ নির্বাচনী তফসিলটি ঘোষনা করা হয় তখন বাস্তব সত্যিটা আরো কঠিন হয়ে বাজলো আমার বুকের মাঝে। আজ এতদিন পর প্রয়াত নেতা শওকত হোসেন হিরনকে নিয়ে লেখা কোন স্মৃতিকথা ততটা আবেগঘন হিসাবে পাঠকের কাছে গ্রহনযোগ্য হবে না। পাঠকের এ কথাটি চিন্তা করেও জেনে শুনে আমি বিষ করার মতই বিষাদের নীল ছায়ায় বসে আমি আধুনিক যন্ত্রদানব কম্পিউটারের বাটন টিপে যাচ্ছি। কথায় আছে ‘ এই একুশ শতকে শোকের আয়ু বড় জোর ৪৮ ঘন্টা’। এ প্রবাদটি হিরন ভাই মিথ্যা করে দিয়ে এখনো আমাদের হৃদয়ে অবিরাম রক্ত ক্ষরন ঘটিয়ে চলছেন। ‘ ভূলিতে পারি না তারে , ভোলা যায় না/ বারে বারে মনে পড়ে , কেন জানি না।’